Φακές με μοσχιούς γιαχνί
Οι γήινες φακές και τα μικρά, φθηνά αλλά αρκούντως γευστικά χταποδάκια... ανταλλάσσουν ιδέες σε αυτό το ιδιαίτερης νοστιμιάς ρουστίκ φαγητό.
500 γρ. φακές, χοντρές, 1 κιλό μοσχιοί, καθαρισμένοι (από τον ψαρά μας), ολόκληροι (λέγονται και μοσχοχτάποδα, μοιάζουν με χταπόδια, αλλά είναι αρκετά μικρότερα και στα πλοκάμια τους έχουν μια σειρά από βεντούζες, ενώ τα χταπόδια έχουν δύο. Θα τα βρούμε σε ψαρομανάβικα, σε ψαραγορές και σε ορισμένα σούπερ μάρκετ με μεγάλο πάγκο ψαριών), 1 μέτριο κρεμμύδι, σε ψιλά καρέ , 1 σκελίδα σκόρδου,λιωμένη , 4 μέτρια καρότα, χοντροτριμμένα , 2 τρυφερά κλωνάρια σέλινου, με τα φύλλα τους, ψιλοκομμένα , 1 κουτ. γλυκού ντοματοπελτές, 40 ml ξίδι της αρεσκείας μας , 100 ml ελαιόλαδο , αλάτι, φρεσκοτριμμένο πιπέρι
Για να φτιάξουμε τις φακές με μοσχιούς γιαχνί, ξεκινάμε ρίχνοντας σε μια βαθιά κατσαρόλα τις φακές και άφθονο νερό και βράζουμε σε δυνατή φωτιά, για περίπου 5 λεπτά. Τις στραγγίζουμε και τις αφήνουμε στην άκρη.Στην ίδια κατσαρόλα (άδεια πλέον) ζεσταίνουμε το λάδι σε δυνατή φωτιά και σoτάρουμε τους μοσχιούς μαζί με το κρεμμύδι, το σκόρδο, το καρότο, το σέλινο και τον ντοματοπελτέ, ανακατεύοντας με ξύλινη κουτάλα, για περίπου 5 λεπτά, μέχρι να αλλάξουν χρώμα (οι μοσχιοί). Προσθέτουμε το ξίδι, χαμηλώνουμε τη φωτιά και σι- γομαγειρεύουμε για περίπου λεπτά, μέχρι να μισομαλακώσουν τα θαλασσινά. Οι μοσχιοί θα βγάλουν υγρά κατά τη διάρκεια του μαγειρέματος, γι’ αυτό και δεν βάζουμε νερό. Ελέγχουμε όμως και, αν χρειαστεί, προσθέτουμε λίγο νερό (3 - 4 κουτ. σούπας). Ρίχνουμε τις φακές και 1 λίτρο νερό, αλατοπιπερώνουμε (αλάτι με προσοχή, γιατί οι μοσχιοί έχουν την αλμύρα τους), μετριάζουμε τη φωτιά και μαγειρεύουμε για άλλα 30 λεπτά, μέχρι να μαλακώσουν και οι φακές και να απορροφήσουν τα περισσότερα υγρά.Συνοδεύουμε με λαχανοσαλάτα και σταρένια παξιμάδια.
Λαχανικά,Όσπρια,Φακές,Χταπόδι